بیرلشگن ملتلر تشکیلاتی انسان حقلری یوکسک کمیشنری میشل باچیلیت، بیرلشگن ملتلر تشکیلاتی خوفسیزلیک کینگشی گه افغانستانده انسان حقلرینی اخلال قیلگنلرنینگ جزالنتیریلیشی بوییچه چیقیریق قیلدی.
باچیلیت بیرلشگن ملتلر تشکیلاتی خوفسیزلیک کینگشی گه بیرگن کنفرانسده شولرنی ایتدی:
"افغانستانده سونگگی آیلرده خاتین – قیز انسان حقلری مدافعه چیلری، ژورنالیستلر، قاضی و مدافعه وکیللر قاچیش ویا تهدید ایتیلگندن کیین یشینیش گه مجبور بولیب قالدی" دیدی.
انچه خاتین – قیزنینگ عاید منبعی نینگ قولدن بیرگن لیگینی و قرار آلیش میکانیزمیدن چیتلنتیریلگنینی ایتدی.
باچیلیت "خاتین – قیزلرنی و قیز باله لرنی اساسی حقلریدن محروم قیلیش، اقتصادگه و شونده ی بولیب بوتونله ی اولکه گه زیان ییتکیزه دی" دیب ایتدی.
بیرلشگن ملتلر تشکیلاتی خوفسیزلیک کینگشی گه افغانستانده اینیقسه خاتین – قیزلرنی و قیز باله لرگه قرشی انسان حقلرینی اخلال قیلگنلرنینگ جزالنتیریلیشی بوییچه چیقیریق قیلگن باچیلیت، طالبان اوستیده نفوذی بولگن اولکه لرگه ایسه اساسی انسان حقلریگه حرمت قیلینیشی اوچون نفوذیدن ایش آلیشی کیره ک لیگینی تاکییدله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
